เรียน ท่านผู้ถือหุ้น บริษัท บริการเชื้อเพลิงการบินกรุงเทพ จำกัด (มหาชน)

คณะกรรมการตรวจสอบของบริษัท บริการเชื้อเพลิงการบินกรุงเทพ จำกัด (มหาชน) ประกอบด้วย
กรรมการอิสระ จำนวน 3 ท่าน ได้แก่ นายพชร ยุติธรรมดำรง เป็นประธานกรรมการตรวจสอบ
นายวิสุทธิ์ มนตริวัต และนายสุมน สุรทิณฑ์ เป็นกรรมการตรวจสอบ และนางมยุรี นลินวงศ์
เป็นเลขานุการคณะกรรมการตรวจสอบ ทั้งนี้
กรรมการตรวจสอบทุกท่านมีคุณสมบัติครบถ้วนตามกฎบัตรคณะกรรมการตรวจสอบ
ซึ่งสอดคล้องกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน
ก.ล.ต.)

คณะกรรมการตรวจสอบได้ปฏิบัติหน้าที่ตามขอบเขต หน้าที่
และความรับผิดชอบที่ได้รับมอบหมายจากคณะกรรมการบริษัท
ซึ่งสอดคล้องกับข้อกำหนดของตลาดหลักทรัพย์แห่งประเทศไทย โดยในรอบปี 2553
บริษัทได้จัดให้มีการประชุมคณะกรรมการตรวจสอบจำนวน 5 ครั้ง และในปี 2554
จนถึงวันที่รายงาน จำนวน 2 ครั้ง รวมทั้งสิ้น 7 ครั้ง
โดยกรรมการตรวจสอบทุกท่านเข้าร่วมประชุมครบถ้วนทุกครั้ง และเป็นการร่วมประชุมกับผู้บริหาร
ผู้ตรวจสอบภายใน นักกฎหมาย หน่วยงาน Compliance และผู้สอบบัญชีในเรื่องที่เกี่ยวข้อง
ซึ่งสรุปสาระสำคัญได้ดังนี้

1.  สอบทานงบการเงินรายไตรมาสและประจำปี 2553
    ซึ่งผ่านการสอบทานและตรวจสอบจากผู้สอบบัญชี
    โดยได้รับฟังคำชี้แจงและซักถามผู้บริหารและผู้สอบบัญชีในเรื่องความถูกต้อง
    ครบถ้วนของงบการเงิน การเปลี่ยนแปลงในงบการเงินที่มีนัยสำคัญ
    การเปลี่ยนแปลงนโยบายการบัญชี ความเสี่ยง การเปิดเผยข้อมูล และปัญหาจากการตรวจสอบ
    รวมถึงรับทราบแผนการสอบบัญชีประจำปี 2553
    และการเตรียมความพร้อมในการจัดทำงบการเงินตามมาตรฐานการบัญชีซึ่งอิงตามมาตรฐานการบัญชีระหว่างประเทศ
    (International Financial Reporting Standards : IFRS)
    อีกทั้งได้เข้าร่วมประชุมกับผู้สอบบัญชีโดยไม่มีฝ่ายบริหารเข้าร่วมประชุม จำนวน 3 ครั้ง
    ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่างบการเงินดังกล่าวมีความถูกต้องตามที่ควรในสาระสำคัญตามหลักการบัญชีที่รับรองทั่วไป
    และมีการเปิดเผยข้อมูลอย่างเพียงพอและทันเวลา ทั้งนี้
    คณะกรรมการตรวจสอบได้ให้ความเห็น
    และข้อเสนอแนะต่อคณะกรรมการบริษัทอย่างสม่ำเสมอเป็นรายไตรมาส

2.  สอบทานข้อมูลการดำเนินงานและระบบการควบคุมภายใน เพื่อประเมินความเพียงพอ
    เหมาะสม และประสิทธิผลของระบบการควบคุมภายใน
    โดยได้ประเมินความเพียงพอของระบบการควบคุมภายในตามแนวทางที่กำหนดโดยสำนักงาน
    ก.ล.ต. และพิจารณาจากรายงานการตรวจสอบประจำปี 2553
    ของหน่วยงานตรวจสอบภายในตามแผนงานที่ได้รับอนุมัติ ซึ่งครอบคลุมระบบงานที่สำคัญ ทั้งนี้
    ไม่พบจุดอ่อนหรือข้อบกพร่องที่เป็นสาระสำคัญ นอกจากนี้
    ยังได้รับฟังคำชี้แจงจากผู้สอบบัญชีเกี่ยวกับระบบการควบคุมภายใน
    ซึ่งคณะกรรมการตรวจสอบมีความเห็นสอดคล้องกับผู้สอบบัญชีว่า
    ไม่พบข้อบกพร่องของระบบการควบคุมภายในด้านบัญชีที่จะมีผลกระทบอย่างเป็นสาระสำคัญต่องบการเงิน
    และมีระบบการควบคุมภายในทั่วไปอยู่ในระดับดี รวมทั้งมีความเห็นว่า
    บริษัทมีการดูแลรักษาทรัพย์สินและมีระบบการติดตามควบคุมดูแลการดำเนินงานของบริษัทและบริษัทย่อยอย่างเหมาะสมและมีประสิทธิผลซึ่งสามารถป้องกันการเกิดโอกาสทุจริต
    รวมทั้งมีระบบการควบคุมภายในและการบริหารความเสี่ยงตามกรอบงานการบริหารความเสี่ยง
    โดยอ้างอิงมาตรฐานสากลของ COSO-ERM (The Committee of Sponsoring
    Organizations of the Treadway Commission-Enterprise Risk Management)
    ซึ่งสัมพันธ์กับการดำเนินธุรกิจและกระบวนการบริหารงานในเรื่องสภาพแวดล้อมภายในบริษัท
    การกำหนดวัตถุประสงค์ การบ่งชี้เหตุการณ์ การประเมินความเสี่ยง การตอบสนองความเสี่ยง
    กิจกรรมการควบคุม สารสนเทศและการสื่อสาร และการติดตามผล

3.  สอบทานการตรวจสอบภายใน โดยได้สอบทานภารกิจ ขอบเขตการปฏิบัติงาน หน้าที่
    และความรับผิดชอบ อัตรากำลัง แผนการฝึกอบรม งบประมาณ
    และความเป็นอิสระของหน่วยงานตรวจสอบภายใน นอกจากนี้
    ยังได้พิจารณาทบทวนและอนุมัติการแก้ไขกฎบัตรงานตรวจสอบภายในให้เหมาะสมและทันสมัยอย่างสม่ำเสมอ
    รวมทั้งได้อนุมัติแผนการตรวจสอบภายในประจำปี 2553
    ที่จัดทำขึ้นตามความเสี่ยงระดับองค์การ
    และประเมินผลการปฏิบัติงานของหัวหน้าหน่วยงานตรวจสอบภายในตามระบบ KPI (Key
    Performance Indicators – KPIs) ซึ่งคณะกรรมการตรวจสอบมีความเห็นว่า
    บริษัทมีระบบการตรวจสอบภายในที่เหมาะสม มีประสิทธิผล
    สอดคล้องกับเป้าหมายแผนกลยุทธ์และความเสี่ยงของบริษัท และมีความเป็นอิสระ
    รวมทั้งมีการพัฒนาคุณภาพการตรวจสอบทั้งในด้านบุคลากรและการปฏิบัติงานตรวจสอบ

4.  สอบทานการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย และกฎหมายที่เกี่ยวข้องกับธุรกิจของบริษัท
    รวมถึงการปฏิบัติตามข้อกำหนดของบริษัท และข้อผูกพันที่บริษัทมีไว้กับบุคคลภายนอก
    ซึ่งคณะกรรมการตรวจสอบมีความเห็นว่า
    ไม่พบประเด็นที่เป็นสาระสำคัญในเรื่องการไม่ปฏิบัติตามกฎหมาย ข้อกำหนด
    และข้อผูกพันที่บริษัทมีไว้กับบุคคลภายนอก

5.  สอบทานระบบการบริหารความเสี่ยง
    ให้มีความเชื่อมโยงกับแผนกลยุทธ์และระบบการควบคุมภายในเพื่อจัดการความเสี่ยงทั่วทั้งบริษัท
    โดยได้สอบทานระบบการบริหารความเสี่ยงตามนโยบายและคู่มือการวางแผนกลยุทธ์และการบริหารความเสี่ยง
    และได้รับรายงานจากคณะกรรมการบริหารความเสี่ยงเป็นรายไตรมาส
    ซึ่งคณะกรรมการตรวจสอบมีความเห็นว่า บริษัทมีระบบการบริหารความเสี่ยงที่เหมาะสม
    เพียงพอ และมีประสิทธิผล
    โดยมีการจัดทำแผนการดำเนินการกรณีเกิดเหตุการณ์วิกฤตให้เหมาะสมตามสถานการณ์
    มีการทบทวนวัตถุประสงค์องค์การ ปัจจัยเสี่ยง ดัชนี ชี้วัดผลการดำเนินงาน(Key
    Performance Indicators - KPIs) ดัชนีชี้วัดความเสี่ยงระดับองค์การและกระบวนการ
    (Key Risk Indicators –KRIs) ความเสี่ยงที่ยอมรับได้(Risk Appetite) และระดับ
    ความเสี่ยงที่ยอมรับได้ (Risk Tolerance) ให้สอดคล้องกับเป้าหมายตามแผนกลยุทธ์ ปี
    2552 – 2555 ที่ได้มีการปรับปรุงให้มีความเหมาะสม
    และสอดคล้องกับสภาพแวดล้อมทางธุรกิจเป็นประจำทุกปี
    รวมทั้งมีการกำหนดมาตรการในการควบคุมความเสี่ยงอันเนื่องมาจากผลกระทบจากปัจจัยทางการเมือง
    การเปลี่ยนแปลงสภาพภูมิอากาศ และความผันผวนของอัตราแลกเปลี่ยนสกุลเงินบาท ทั้งนี้
    คณะกรรมการตรวจสอบได้ให้ความเห็นและข้อเสนอแนะต่อคณะกรรมการบริษัทอย่างสม่ำเสมอเป็นรายไตรมาส

6.  พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์
    โดยบริษัทได้กำหนดระเบียบปฏิบัติและมีหน่วยงาน Compliance
    ควบคุมให้มีการปฏิบัติตามกฎหมาย ข้อกำหนดของสำนักงาน ก.ล.ต. และระเบียบบริษัท
    ซึ่งคณะกรรมการตรวจสอบมีความเห็นว่ารายการดังกล่าวทุกรายการเป็นรายการที่สมเหตุสมผล
    และเป็นประโยชน์สูงสุดต่อการดำเนินธุรกิจของบริษัท รวมทั้งมีการเปิดเผยข้อมูลอย่างถูกต้อง
    และครบถ้วน

7.  ทบทวนกฎบัตรคณะกรรมการตรวจสอบ
    เพื่อให้เหมาะสมและสอดคล้องกับข้อกำหนดของสำนักงาน ก.ล.ต.
    และตลาดหลักทรัพย์แห่งประเทศไทย
    รวมทั้งมีการนำเสนอต่อคณะกรรมการบริษัทอย่างสม่ำเสมอเป็นประจำทุกปี

8.  พิจารณาประเมินผลการปฏิบัติงานของคณะกรรมการตรวจสอบโดยรวมและของตนเองประจำปี
    2553 ซึ่งจากผลการประเมิน พบว่า
    กรรมการตรวจสอบมีการปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบ
    โดยมีหัวข้อประเมิน ได้แก่ องค์ประกอบ หน้าที่และ ความรับผิดชอบ การประชุม
    การทำงานกับผู้สอบบัญชี และการฝึกอบรม เป็นต้น

9.  จัดทำรายงานกิจกรรมของคณะกรรมการตรวจสอบ
    เสนอประธานกรรมการบริษัททุกครั้งที่มีการประชุมคณะกรรมการตรวจสอบ

10. พิจารณาคัดเลือก เสนอแต่งตั้ง และเสนอค่าตอบแทนผู้สอบบัญชีประจำปี 2554
    เพื่อเสนอแนะต่อคณะกรรมการบริษัทเพื่อขออนุมัติจากที่ประชุมผู้ถือหุ้นประจำปี 2554
    ซึ่งคณะกรรมการตรวจสอบได้ดำเนินการคัดเลือกผู้สอบบัญชี โดยได้ประเมินทักษะ ความรู้
    ความสามารถของผู้สอบบัญชีและทีมผู้ช่วยผู้สอบบัญชี คุณภาพของผลงานการตรวจสอบปี 2553
    ค่าตอบแทน และความเป็นอิสระตามแนวทางที่กำหนดโดยสำนักงาน ก.ล.ต.
    รวมทั้งให้ผู้สอบบัญชีจัดทำหนังสือรับรองความเป็นอิสระในการปฏิบัติงาน
    จึงเห็นควรเสนอแต่งตั้งนายพิชัย ดัชณาภิรมย์ ผู้สอบบัญชีรับอนุญาต เลขทะเบียน 2421 หรือ
    นายพจน์ อัศวสันติชัย ผู้สอบบัญชีรับอนุญาต เลขทะเบียน 4891 หรือนางสาวจันทรา
    ว่องศรีอุดมพร ผู้สอบบัญชีรับอนุญาต เลขทะเบียน 4996 หรือ นางสาววันนิสา งามบัวทอง
    ผู้สอบบัญชีรับอนุญาต เลขทะเบียน 6838 แห่ง บริษัท สอบบัญชีธรรมนิติ จำกัด
    เป็นผู้สอบบัญชีของบริษัทประจำปี 2554 ซึ่งมีค่าตอบแทนเป็นจำนวนเงินรวม 800,000 บาท
    โดยคณะกรรมการตรวจสอบมีความเห็นเกี่ยวกับการเสนอแต่งตั้งผู้สอบบัญชีดังกล่าว ดังนี้

    -   ในรอบปีบัญชีที่ผ่านมา ผู้สอบบัญชีได้ปฏิบัติงานด้วยความรู้ ความสามารถในวิชาชีพ
        และคุณภาพงานอยู่ในระดับที่น่าพอใจ รวมทั้ง เพื่อให้เกิดความต่อเนื่องในการสอบบัญชี

    -   ค่าตอบแทนที่เสนอมาเป็นอัตราที่เหมาะสม
        โดยได้เสนอค่าตอบแทนผู้สอบบัญชีจากเดิมจำนวน 750,000 บาท เป็นจำนวน 800,000
        บาท หรือเพิ่มขึ้นในอัตรา 6.7% ของค่าตอบแทนประจำปี 2553 ทั้งนี้ เนื่องจาก
        มีมาตรฐานการบัญชีและมาตรฐานรายงานทางการเงินออกใหม่หลายฉบับ
        และส่วนใหญ่จะเริ่มมีผลบังคับใช้ในปี 2554
        จึงทำให้ต้องใช้ระยะเวลาในการตรวจสอบเพิ่มขึ้น กอปรกับในรอบปี 2553
        ที่ผ่านมาผู้สอบบัญชีมิได้ขึ้นค่าตอบแทน แต่อย่างใด

    -   มีการปฏิบัติสอดคล้องกับข้อกำหนดของสำนักงานคณะกรรมการกำกับหลักทรัพย์และ
        ตลาดหลักทรัพย์ในเรื่องการกำหนดให้บริษัทจดทะเบียนต้องจัดให้มีการหมุนเวียนผู้สอบบัญชีที่ลงลายมือชื่อรับรองงบการเงินทุก
        5 รอบปีบัญชี โดยบริษัทได้ใช้บริการของบริษัท สอบบัญชีธรรมนิติ จำกัด มาตั้งแต่ปี 2552

    -   ผู้สอบบัญชีมีความเป็นอิสระ โดยไม่มีความสัมพันธ์ใดๆ กับบริษัทและ บริษัทย่อย

โดยสรุปในภาพรวมแล้ว คณะกรรมการตรวจสอบ
ได้ปฏิบัติหน้าที่ครบถ้วนตามที่ได้ระบุไว้ในกฎบัตรคณะกรรมการตรวจสอบที่ได้รับอนุมัติจากคณะกรรมการบริษัท
โดยใช้ความรู้ ความสามารถ และมีความเป็นอิสระ ตลอดจนได้ให้ความเห็นและข้อเสนอแนะต่างๆ
ต่อฝ่ายบริหาร และคณะกรรมการบริษัทอย่างต่อเนื่อง นอกจากนี้ ยังมีความเห็นว่า
บริษัทมีการรายงานข้อมูลทางการเงินและการดำเนินงานอย่างถูกต้อง ครบถ้วน
มีระบบการควบคุมภายใน การตรวจสอบภายใน
และการบริหารความเสี่ยงที่เหมาะสมและมีประสิทธิผล มีการปฏิบัติตามกฎหมาย
ข้อกำหนดและข้อผูกพันต่างๆ มีการปฏิบัติเกี่ยวกับรายการที่เกี่ยวโยงกันอย่างถูกต้อง และ
มีการพัฒนาปรับปรุงระบบการปฏิบัติงานให้มีคุณภาพดีขึ้นภายใต้ระบบการกำกับดูแลกิจการที่ดีและเหมาะสมกับสภาพแวดล้อมทางธุรกิจอย่างต่อเนื่อง
รวมทั้งมีระบบของการคัดเลือก
เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัท
และเสนอค่าตอบแทนของบุคคลดังกล่าว

วันที่ 11 กุมภาพันธ์ 2554

ในนามคณะกรรมการตรวจสอบ

(นายพชร ยุติธรรมดำรง)

ประธานกรรมการตรวจสอบ

แบบประเมินความเพียงพอและความเหมาะสมของระบบการควบคุมภายใน

ประจำปี 2553

บริษัท บริการเชื้อเพลิงการบินกรุงเทพ จำกัด (มหาชน)

วันที่ 23 กุมภาพันธ์ 2554

แบบประเมินนี้จัดทำโดยคณะกรรมการบริษัท ซึ่งเป็นความเห็นของคณะกรรมการเกี่ยวกับ

ความเพียงพอของระบบการควบคุมภายใน

ส่วนที่ 1 สภาพแวดล้อมภายในบริษัท (Internal Environment )

สภาพแวดล้อมภายในบริษัท หมายถึง
การมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล
ดังนั้น จึงมีความจำเป็นที่ต้องสร้างสภาวะ หรือปัจจัยต่างๆ
ซึ่งเอื้อให้ระบบการควบคุมภายในดำเนินไปได้ตามที่บริษัทมุ่งหวัง
เป็นการสร้างบรรยากาศการควบคุมเพื่อส่งเสริมให้ทุกคนในบริษัทตระหนักถึงความจำเป็นของระบบการควบคุมภายใน
เช่น การจัดการโครงสร้างขององค์กรอย่างเหมาะสม การกำหนดหน้าที่อย่างชัดเจน
การที่ฝ่ายบริหารให้ความสำคัญต่อความซื่อสัตย์สุจริตและจริยธรรมในการดำเนินธุรกิจ
รวมถึงการมีนโยบายและระเบียบปฏิบัติที่เป็นลายลักษณ์อักษร เป็นต้น

1.1
บริษัทได้มีการจัดโครงสร้างองค์กรที่ช่วยให้ฝ่ายบริหารสามารถดำเนินงานได้อย่างมีประสิทธิภาพ
หรือไม่

þ ใช่ r ไม่ใช่

  ข้อมูลประกอบ บริษัทมีการจัดโครงสร้างองค์กร โดยเน้นการแบ่งแยกตามหน้าที่

  แหล่งที่มา จากฝ่ายบริหาร และได้รับการอนุมัติโดยกรรมการผู้จัดการ

1.2 บริษัทมีข้อกำหนดเกี่ยวกับจริยธรรม (code of conduct)
และข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความขัดแย้งทางผลประโยชน์กับบริษัทเป็น
ลายลักษณ์อักษร รวมทั้งบทลงโทษหากมีการฝ่าฝืน หรือไม่

þ มี r ไม่มี

  ข้อมูลประกอบ 1. บริษัทมีการจัดทำจรรยาบรรณธุรกิจ (Code of Conduct)
  และมีการแต่งตั้งคณะทำงาน Code of Conduct รวมทั้ง
  มีระบบการติดตามให้มีการปฏิบัติตามจรรยาบรรณธุรกิจที่เป็นรูปธรรม เช่น
  จัดให้พนักงานทุกคนประเมินผลตนเองโดยระบบ On-line และต้องผ่านเกณฑ์การประเมิน 80%
  ภายในระยะเวลาที่กำหนดเป็นประจำทุกปี
  รวมถึงการนำเกณฑ์เรื่องการมุ่งมั่นในหลักบรรษัทภิบาลมาเป็นเกณฑ์ในการประเมินผลการปฏิบัติงานประจำปีของผู้บริหารและพนักงาน
  และจัดฝึกอบรมเรื่องการกำกับดูแลกิจการที่ดีเป็นประจำทุกปี

  2.
  บริษัทมีข้อกำหนดห้ามฝ่ายบริหารและพนักงานปฏิบัติตนในลักษณะที่อาจก่อให้เกิดความข้ดแย้งทางผลประโยชน์กับบริษัทอย่างเป็นลายลักษณ์อักษรไว้ในจรรยาบรรณธุรกิจ
  และคู่มือ นโยบาย และระเบียบข้อบังคับของบริษัทสำหรับพนักงาน

  3. ค่านิยมองค์การที่สอดคล้องกับวิสัยทัศน์ พันธกิจ ความสามารถหลักและเป้าหมายองค์การ
  เพื่อให้พนักงานได้ตระหนักในคุณค่าและนำไปปฏิบัติให้เกิดพฤติกรรมที่ดี
  หล่อหลอมเป็นวัฒนธรรมองค์การ ซึ่งจะส่งผลให้เกิดประสิทธิภาพในการปฏิบัติงาน ซึ่งประกอบด้วย
  ความเชื่อมั่นในการทำงานร่วมกัน (Belief in Teamwork - B)
  การตระหนักถึงความปลอดภัยและคุณภาพ (Awareness of Safety and Quality - A)
  ความมุ่งมั่นในหลักบรรษัทภิบาล (Following Best Practice - F)
  และการบริการด้วยหัวใจ (Service With Our Heart - S)

  เรื่องที่ปรับปรุง/ 1. บริษัทมีการดำเนินการปรับปรุงในเรื่องดังนี้

  เพิ่มเติม 1.1 แบบทดสอบจรรยาบรรณธุรกิจ (Code of Conduct) ในระบบ On-line
  เป็นประจำทุกปี ให้มีความชัดเจนและครอบคลุมจรรยาบรรณธุรกิจของบริษัทให้มากยิ่งขึ้น

  1.2 บริษัทได้รับการจัดอันดับการกำกับดูแลกิจการประจำปี 2553
  จากสมาคมส่งเสริมสถาบันกรรมการบริษัทไทย(IOD) อยู่ในเกณฑ์ดีเลิศเช่นเดียวกับปีที่ผ่านมา

  1.3 บริษัทได้รับรางวัลที่สำคัญอย่างต่อเนื่อง คือ
  รางวัลสถานประกอบการดีเด่นด้านความปลอดภัย อาชีวอนามัย และสภาพแวดล้อมในการทำงาน
  ระดับประเทศ ประจำปี 2553 ใน 2 พื้นที่ ได้แก่ พื้นที่ท่าอากาศยานดอนเมือง
  และพื้นที่สถานีบริการน้ำมันอากาศยาน ท่าอากาศยานสุวรรณภูมิ

  2.
  บริษัทมีการดำเนินการเพิ่มเติมในเรื่องที่บริษัทได้รับการคัดเลือกให้เป็นหนึ่งในองค์กรนำร่องของโครงการ
  “การจัดคาร์บอนฟุตพรินท์ขององค์กร” จากองค์การบริหารจัดการก๊าซเรือนกระจก
  (องค์การมหาชน) ร่วมกับศูนย์เทคโนโลยีโลหะและวัสดุแห่งชาติ(MTEC)

  แหล่งที่มา จากฝ่ายบริหาร และคณะกรรมการบริษัท

1.3 บริษัทมีการจัดทำนโยบายและระเบียบวิธีปฏิบัติงานเป็นลายลักษณ์อักษรในธุรกรรมด้าน การเงิน
การจัดซื้อ และการบริหารทั่วไปที่รัดกุมและสามารถป้องกันการทุจริตได้หรือไม่

þ ใช่ r ไม่ใช่

  ข้อมูลประกอบ บริษัทได้มีการจัดทำนโยบายและระเบียบวิธีปฏิบัติงานในด้านต่าง ๆ เช่น

-   ด้านการเงิน เช่น คู่มือการเบิกจ่ายเงินสดย่อย, คู่มือการจัดทำงบประมาณ
    และคู่มืออำนาจอนุมัติทางด้านการเงิน เป็นต้น

-   ด้านการจัดซื้อ เช่น คู่มือจัดซื้อ

-   ด้านการบริหารทั่วไป เช่น คู่มืออำนาจการอนุมัติสั่งการ คู่มือนโยบาย
    ระเบียบข้อบังคับของบริษัทสำหรับพนักงาน คู่มือระบบการจัดการเอกสารทางอิเล็กทรอนิกส์
    (Electronic Document Management : E-Doc.)
    และคู่มือระบบบริหารข้อมูลโดยพนักงาน (Employee Self Service System : ESS)
    เป็นต้น

  เรื่องที่ปรับปรุง/ 1. บริษัทมีการดำเนินการปรับปรุงในเรื่องดังนี้

  เพิ่มเติม 1.1 ระเบียบในการส่งพนักงานไปปฏิบัติงานในบริษัทย่อยให้มีความชัดเจนมากยิ่งขึ้น

2.  ระเบียบปฏิบัติเรื่องการนำทรัพย์สินออกนอกบริษัทสำหรับสถานีบริการดอนเมือง
    ให้สอดคล้องกับระบบการควบคุมภายในที่ดี

3.  ระเบียบและวิธีปฏิบัติในการใช้รถยนต์ส่วนกลางและรถยนต์ประจำฝ่ายให้สอดคล้องกับระบบการควบคุมภายในที่ดี

4.  ระเบียบข้อบังคับว่าด้วยเรื่องเครื่องหมายอายุงานให้มีความเหมาะสมมากยิ่งขึ้น

5.  คู่มือการวางแผนกลยุทธ์และการบริหารความเสี่ยงให้สอดคล้องกับแนวทางปฏิบัติของบริษัท

6.  หลักเกณฑ์การประเมินผลการปฏิบัติงานของพนักงานให้สอดคล้องกับดัชนีชี้วัดผลการดำเนินงานของบริษัท(Corporate
    KPIs)

7.  ความเสี่ยงที่ยอมรับได้ (Risk Appetite)
    ให้สอดคล้องกับสภาพแวดล้อมภายในและภายนอกที่เปลี่ยนแปลง

1.  บริษัทมีการดำเนินการเพิ่มเติมในเรื่องดังนี้

    1.  นโยบาย JV Core Principle
        เพื่อเป็นเครื่องมือในการป้องกันการเปิดเผยข้อมูลที่อ่อนไหว (Sensitive
        Information)

    2.  คู่มือระบบเส้นทางการฝึกอบรม (Training Roadmap Manual)
        เพื่อเป็นเครื่องมือในการพัฒนาพนักงานให้มีความสามารถในการทำงานตามหน้าที่ที่รับผิดชอบและรองรับความก้าวหน้าในสายอาชีพ

    3.  แผนพัฒนาพนักงานรายบุคคล (Individual Development Plan)
        เพื่อเป็นเครื่องมือในการพัฒนาและสนับสนุนการบริหารพนักงานรายบุคคลในการเตรียมความพร้อมสำหรับตำแหน่งงานในอนาคต

    4.  แผนพัฒนาความรู้ภาษาอังกฤษ และจัดทำโครงการเรียนรู้ภาษาอังกฤษด้วยตนเองกับ
        E-Learning ให้กับพนักงาน เพื่อเพิ่มประสิทธิภาพในการปฏิบัติงานให้มากยิ่งขึ้น

    5.  แผนพัฒนาสืบทอดตำแหน่งงาน (Successor Development Plan)
        เพื่อเป็นข้อมูลให้ฝ่ายบริหารในการปรับปรุงจุดอ่อนและเสริมสร้าง
        จุดแข็งของผู้สืบทอดตำแหน่งงานอย่างถูกทิศทางและเป็นระบบ

    6.  หลักเกณฑ์เงื่อนไขในการทำสัญญาประเภทจัดหารายได้อื่นกับบริษัทในเครือให้มีความชัดเจนมากยิ่งขึ้น

    7.  หลักเกณฑ์โครงการให้พนักงานลาหยุดโดยไม่รับเงินเดือนหรือค่าจ้างให้สอดคล้องกับระบบการควบคุมภายในที่ดี

  แหล่งที่มา จากฝ่ายบริหาร คณะกรรมการบริหารความเสี่ยง คณะกรรมการตรวจสอบ
  และคณะกรรมการบริษัท

1.4 ในการกำหนดนโยบายและแผนการปฏิบัติงาน
บริษัทได้คำนึงถึงความเป็นธรรมต่อคู่ค้าเพื่อประโยชน์ของบริษัท ในระยะยาว ใช่หรือไม่

þ ใช่ r ไม่ใช่

  ข้อมูลประกอบ บริษัท ได้มีการปฏิบัติและดำเนินการตาม User Agreement ที่ทางบริษัท
  กับผู้ใช้บริการได้กระทำตามข้อตกลงร่วมกัน นอกจากนี้ ยังมุ่งมั่นในการดำเนินงาน
  ตามหลักบรรษัทภิบาล โดยยึดถือหลักการปฏิบัติต่อทุกฝ่ายอย่างเสมอภาคและยุติธรรม ซึ่งเป็น 1
  หลัก 5 ประการของจรรยาบรรณในการดำเนินธุรกิจ

  แหล่งที่มา จากฝ่ายบริหารและคณะกรรมการบริษัท

ส่วนที่ 2 การกำหนดวัตถุประสงค์ (Objective Setting)

การกำหนดวัตถุประสงค์ทางธุรกิจที่ชัดเจน คือ ขั้นตอนแรกสำหรับกระบวนการบริหารความเสี่ยง
องค์กรควรมั่นใจว่าวัตถุประสงค์ที่กำหนดขึ้นมีความสอดคล้องกับเป้าหมายเชิงกลยุทธ์และความเสี่ยงที่องค์กรยอมรับได้
โดยทั่วไปวัตถุประสงค์และกลยุทธ์ควรได้รับการบันทึกเป็นลายลักษณ์อักษร
และสามารถพิจารณาได้ในด้านดังต่อไปนี้

-   ด้านกลยุทธ์

-   ด้านการปฏิบัติงาน

-   ด้านการรายงาน

-   ด้านการปฏิบัติตามกฎ ระเบียบ

2.1 คณะกรรมการได้ดูแลให้มีการกำหนดเป้าหมายการดำเนินธุรกิจที่ชัดเจนและวัดผลได้ เพื่อเป็น

  แนวทางในการปฏิบัติงานของพนักงาน ใช่หรือไม่

þ ใช่ r ไม่ใช่

  ข้อมูลประกอบ บริษัทได้มีการจัดทำในเรื่องดังนี้

1.  แผนกลยุทธ์บริษัท โดยเชื่อมโยงกับแผนบริหารความเสี่ยง ซึ่งมีรายละเอียดดังนี้

    1.  กำหนดวัตถุประสงค์เชิงกลยุทธ์ให้สอดคล้องกับเป้าหมายในแผน
        กลยุทธ์และความเสี่ยงที่ยอมรับได้ตามแนวคิด Balanced Scorecard
        แยกตามแต่ละมุมมอง ได้แก่

-   มุมมองด้านการเงิน

-   มุมมองด้านลูกค้า

-   มุมมองด้านกระบวนการจัดการภายใน

-   มุมมองด้านการเรียนรู้และพัฒนา

    1.  มีระบบการวัดผลจากดัชนีชี้วัดผลการดำเนินงาน (Key Performance Indicators :
        KPIs) และกำหนดเป้าหมายให้สอดคล้องกับเป้าหมายในแผนกลยุทธ์

    2.  มีการกำหนดวัตถุประสงค์ระดับองค์การและกระบวนการให้สอดคล้องกับวัตถุประสงค์เชิงกลยุทธ์

    3.  มีการกำหนดดัชนีชี้วัดความเสี่ยงระดับองค์การและกระบวนการ (Key Risk
        Indicators : KRIs) เพื่อติดตามผลการดำเนินงานของบริษัท
        และใช้เป็นสัญญาณเตือนภัยล่วงหน้า (Early Warning System)
        ในกรณีที่ดัชนีชี้วัดความเสี่ยงกระทบจุดชี้วัดความเสี่ยง (Trigger Point)
        เพื่อให้บริษัทเร่งดำเนินการแก้ไขสถานการณ์ให้ดีขึ้นก่อนที่ผลการดำเนินงานของบริษัทจะมีระดับต่ำกว่าเป้าหมายในแผนกลยุทธ์

    4.  มีการกำหนดระดับความเสี่ยงที่ยอมรับได้ (Risk Tolerance)
        สำหรับดัชนีชี้วัดความเสี่ยงระดับองค์การ

    5.  มีระบบของการติดตามและรายงานผลการดำเนินงานตามแผนกลยุทธ์ต่อคณะกรรมการบริษัททุก
        6 เดือน เพื่อให้บรรลุเป้าหมายและวัตถุประสงค์ของบริษัทที่กำหนดไว้

2.  มีการกำหนดวัตถุประสงค์ในระบบคุณภาพ (ISO 9001) และวัตถุประสงค์ด้านอาชีวอนามัย
    ความปลอดภัย และสภาพแวดล้อมในการทำงาน (OHSAS 18001:2007)

3.  ระบบงบประมาณที่เป็นตัวสะท้อน และควบคุมการดำเนินงาน รวมทั้ง
    งบประมาณในแต่ละปีจะต้องผ่านการพิจารณาอนุมัติโดยคณะกรรมการบริษัท

4.  ระบบบัญชีต้นทุนกิจกรรม (Activity Based Costing : ABC)
    ระบบการบริหารต้นทุนเชิงกิจกรรม (Activity Based Management : ABM)
    เพื่อช่วยในการวิเคราะห์ บริหาร และจัดการต้นทุนให้มีประสิทธิภาพมากยิ่งขึ้น

  แหล่งที่มา จากคู่มือการวางแผนกลยุทธ์และการบริหารความเสี่ยง ฝ่ายบริหาร
  คณะกรรมการบริหารความเสี่ยง คณะกรรมการตรวจสอบ และคณะกรรมการบริษัท

2.  คณะกรรมการบริษัทได้ทบทวนเป้าหมายการปฏิบัติงานแล้วว่า
    การตั้งเป้าหมายได้ดำเนินการอย่างรอบคอบ
    และได้พิจารณาถึงความเป็นไปได้ของเป้าหมายที่กำหนด
    ตลอดจนได้มีการวิเคราะห์ถึงการให้สิ่งจูงใจหรือผลตอบแทนแก่พนักงานว่าเป็นไปอย่างสมเหตุสมผล
    โดยไม่มีการจูงใจหรือให้ผลประโยชน์ตอบแทนที่เกินสมควรแก่พนักงานในลักษณะที่อาจนำไปสู่การกระทำทุจริตหรือประพฤติมิชอบ
    (เช่น ตั้งเป้าหมายยอดขายของบริษัทไว้สูงเกินความเป็นจริง
    ทำให้เกิดแรงจูงใจในการตกแต่งตัวเลขยอดขาย เป็นต้น)

þ ใช่ r ไม่ใช่

  เรื่องที่ปรับปรุง/ บริษัทมีการดำเนินการปรับปรุงในเรื่องดังนี้

  เพิ่มเติม 1. ดัชนีชี้วัดผลการดำเนินงาน (Key Performance Indicators : KPIs)
  และเป้าหมายของ KPIs ให้สอดคล้องกับเป้าหมายตามแผนกลยุทธ์

  2. เป้าหมายการควบคุมอุบัติเหตุที่เกิดจากการกระทำของพนักงานและบริษัทแยกตามพื้นที่

  แหล่งที่มา จากฝ่ายบริหาร และคณะกรรมการบริษัท

ส่วนที่ 3 การบ่งชี้เหตุการณ์ (Event Identification)

การทำธุรกิจมักมีความไม่แน่นอนเกิดขึ้นมากมาย องค์กรไม่สามารถมั่นใจได้ว่า เหตุการณ์ใด
เหตุการณ์หนึ่งจะเกิดขึ้นหรือไม่ หรือผลลัพธ์ที่เกิดขึ้นจะเป็นอย่างไร
ดังนั้นในกระบวนการบ่งชี้เหตุการณ์
ผู้บริหารและพนักงานต้องร่วมกันระบุเหตุการณ์หรือเงื่อนไขที่อาจมีผลกระทบต่อวัตถุประสงค์ขององค์กร

3.1 บริษัทมีการประเมินอย่างสม่ำเสมอหรือไม่ว่า
การประกอบธุรกิจของบริษัทมีปัจจัยใดบ้างที่เป็นปัจจัยความเสี่ยงทั้งที่มาจากภายนอกและภายใน
ซึ่งอาจมีผลกระทบต่อการดำเนินธุรกิจของบริษัทอย่างมีนัยสำคัญ

þ มี r ไม่มี

  เรื่องที่ปรับปรุง/ บริษัทมีการดำเนินการปรับปรุงในเรื่องดังนี้

  เพิ่มเติม 1. ประเด็นความเสี่ยง และแผนควบคุมความเสี่ยงในมุมมองด้านการเงิน ด้านลูกค้า
  และด้านกระบวนการการจัดการภายในให้มีความชัดเจน และสอดคล้องกับเป้าหมาย KPIs

  2. ดัชนีชี้วัดความเสี่ยง (Key Risk Indicators-KRIs) ระดับ ความเสี่ยงที่ยอมรับได้
  (Risk Tolerance) และจุดชี้วัดความเสี่ยง (Trigger Point)
  ให้สอดคล้องกับเป้าหมายตามแผนกลยุทธ์

  แหล่งที่มา จากฝ่ายบริหาร คณะกรรมการบริหารความเสี่ยง คณะกรรมการตรวจสอบ
  และคณะกรรมการบริษัท

3.2 บริษัทได้มีการวิเคราะห์หรือไม่ว่า เหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

þ มี r ไม่มี

  ข้อมูลประกอบ 1. บริษัทมีการบ่งชี้เหตุการณ์ หรือปัจจัยเสี่ยงต่างๆ ที่อาจจะเกิดขึ้น
  และส่งผลกระทบต่อวัตถุประสงค์ขององค์กร และแต่ละกระบวนการอย่างเหมาะสม และต่อเนื่อง
  โดยพิจารณาจากแหล่งความเสี่ยงภายใน เช่น ด้านการเงินและด้านปฏิบัติการ
  และแหล่งความเสี่ยงภายนอก เช่น ด้านการเมือง เศรษฐกิจ และสภาวะการแข่งขัน เป็นต้น
  รวมทั้งมีการติดตามเพื่อให้มั่นใจว่าบริษัทมีการระบุเหตุการณ์/ปัจจัยความเสี่ยงได้อย่างเหมาะสมและทันสมัย
  และมีการรายงานผลต่อฝ่ายบริหารหรือผู้ที่เกี่ยวข้องให้รับทราบอย่างสม่ำเสมอ

  2. บริษัท มีการบ่งชี้ความเสี่ยงจากการประชุมเชิงปฏิบัติการ ซึ่งประกอบด้วย
  ฝ่ายบริหารและพนักงานที่เกี่ยวข้อง

  แหล่งที่มา จากฝ่ายบริหาร และคณะกรรมการบริหารความเสี่ยง

ส่วนที่ 4 การประเมินความเสี่ยง (Risk Assessment)

เมื่อทำการบ่งชี้ความเสี่ยงเรียบร้อยแล้ว
ควรมีการประเมินว่าความเสี่ยงเหล่านั้นจะมีผลกระทบต่อการบรรลุวัตถุประสงค์อย่างไร
ผู้บริหารควรพิจารณาทั้งความเสี่ยงก่อนการควบคุม (Inherent Risk)
และความเสี่ยงหลังการควบคุม (Residual Risk) ความเสี่ยงก่อนการควบคุม
คือความเสี่ยงขององค์กรที่ปราศจากการดำเนินการใดๆ
ทั้งสิ้นของผู้บริหารเพื่อเปลี่ยนแปลงผลกระทบและโอกาสเกิดของความเสี่ยง
ส่วนความเสี่ยงหลังการควบคุม คือความเสี่ยงที่ยังคงอยู่
หลังจากที่ผู้บริหารได้ดำเนินการเพื่อจัดการต่อความเสี่ยงแล้ว

การประเมินความเสี่ยงควรพิจารณาถึงความไม่แน่นอนของเหตุการณ์หรือเงื่อนไขต่างๆ ใน 2
ปัจจัยดังต่อไปนี้

-   โอกาสเกิด ของความเสี่ยง

-   ผลกระทบ ที่อาจจะเกิดขึ้นจากความเสี่ยง

4.1 บริษัทมีการประเมินความเสี่ยงจากตัวบ่งชี้เหตุการณ์ /
ปัจจัยความเสี่ยงที่สำคัญอย่างสม่ำเสมอหรือไม่

þ มี r ไม่มี

  ข้อมูลประกอบ บริษัทมีการประเมินความเสี่ยงทั้งเชิงคุณภาพและปริมาณเป็นรายปี
  รวมทั้งมีการประเมินระดับความเสี่ยงที่เหลืออยู่ (Residual Risk)
  ซึ่งเป็นระดับความเสี่ยงปัจจุบันก่อนที่บริษัทจะกำหนดแผนควบคุมความเสี่ยงเพิ่มเติม
  และระบุระดับเป้าหมายความเสี่ยง (Target Risk) ที่ต้องการจะให้ลดลง
  เพื่อเป็นขอบเขตในการกำหนดแผนควบคุมความเสี่ยงให้เหมาะสมกับระดับที่บริษัทยอมรับได้

  แหล่งที่มา จากคู่มือการวางแผนกลยุทธ์และการบริหารความเสี่ยง และคณะกรรมการตรวจสอบ

4.2 บริษัทมีการจัดระดับความสำคัญสำหรับความเสี่ยง เพื่อการตอบสนองหรือไม่

þ มี r ไม่มี

  ข้อมูลประกอบ บริษัท
  จะประเมินความเสี่ยงโดยพิจารณาจากโอกาสเกิดของความเสี่ยง(Likelihood)
  และผลกระทบที่อาจจะเกิดขึ้นจากความเสี่ยง (Impact) รวมทั้ง
  จัดระดับความสำคัญของความเสี่ยงเป็นระดับสูง ปานกลาง และต่ำ ทั้งนี้
  ความเสี่ยงที่อยู่ในระดับสูงจะถูกนำมาพิจารณาเป็นลำดับแรก

  เรื่องที่ปรับปรุง/ บริษัทมีการดำเนินการปรับปรุงโอกาสเกิดและผลกระทบของความเสี่ยงระดับ

  เพิ่มเติม องค์การให้เหมาะสมมากยิ่งขึ้น

  แหล่งที่มา จากคู่มือการวางแผนกลยุทธ์ และการบริหารความเสี่ยง
  คณะกรรมการบริหารความเสี่ยง และคณะกรรมการตรวจสอบ

ส่วนที่ 5 การตอบสนองความเสี่ยง (Risk Response)

เมื่อความเสี่ยงได้รับการบ่งชี้และประเมินความสำคัญแล้ว
ผู้บริหารต้องประเมินวิธีการจัดการความเสี่ยงที่สามารถนำไปปฏิบัติได้และผลที่ได้ของการจัดการ
การพิจารณาทางเลือกในการดำเนินการจะต้องคำนึงถึงความเสี่ยงที่ยอมรับได้
และต้นทุนที่เกิดขึ้นเปรียบเทียบกับผลประโยชน์ที่จะได้รับเพื่อให้การบริหารความเสี่ยงมีประสิทธิผล
ผู้บริหารอาจต้องเลือกวิธีการจัดการความเสี่ยงอย่างใดอย่างหนึ่ง หรือหลายวิธีรวมกัน
เพื่อลดระดับโอกาสที่อาจเกิดขึ้น และผลกระทบของเหตุการณ์ให้อยู่ในช่วงที่องค์กรสามารถยอมรับได้
(Risk Tolerance)

5.1 บริษัทกำหนดให้มีมาตรการในการติดตามเหตุการณ์ที่เป็นสาเหตุของปัจจัยความเสี่ยง
รวมทั้งมาตรการในการลดความเสี่ยงเหล่านั้น ใช่หรือไม่

þ ใช่ r ไม่ใช่

  ข้อมูลประกอบ บริษัทมีวิธีการจัดการความเสี่ยง
  เพื่อลดโอกาสที่จะเกิดเหตุการณ์ความเสี่ยงและผลกระทบต่อความเสียหายให้อยู่ในระดับที่ยอมรับได้
  โดยคำนึงถึงต้นทุนที่เกิดขึ้นเปรียบเทียบกับผลประโยชน์ที่จะได้รับ
  และเลือกจัดการกับความเสี่ยงระดับสูงเป็นลำดับแรก รวมถึง
  มีการกำหนดผู้รับผิดชอบในการจัดการ ความเสี่ยง และกำหนดวันแล้วเสร็จอย่างชัดเจน ทั้งนี้
  บริษัทใช้กลยุทธ์ในการบริหารความเสี่ยงที่สอดคล้องกับมาตรฐานสากล ดังนี้

1.  การกำหนดวิธี (Treat)
    เป็นการกำหนดวิธีการดำเนินการเพิ่มเติมเพื่อลดระดับความเสี่ยงลงให้อยู่ในระดับที่ยอมรับได้

2.  การยอมรับ (Take) เป็นการยอมรับความเสี่ยงที่เกิดขึ้น โดยไม่กระทำการใดๆ เพิ่มเติม
    ซึ่งบริษัทพิจารณาแล้วเห็นว่ามีต้นทุนในการดำเนินการเพิ่มเติมสูง จึงยอมรับความเสี่ยงที่เกิดขึ้น

3.  การถ่ายโอน (Transfer) เป็นการถ่ายโอนความเสี่ยงไปให้บุคคลที่สาม เช่น
    การทำประกันภัย และการ Outsource พนักงาน เป็นต้น

4.  การไม่ดำเนินการในกิจกรรมที่ก่อให้เกิดความเสี่ยง (Terminate)
    โดยไม่ดำเนินการในกิจกรรมที่ก่อให้เกิดความเสี่ยง เช่น
    ยกเลิกกิจกรรมบางประเภทที่ไม่ก่อให้เกิดรายได้ของบริษัท เป็นต้น

  เรื่องที่ปรับปรุง/ 1. บริษัทมีการดำเนินการปรับปรุงในเรื่องการติดตามเหตุการณ์ความผันผวน

  เพิ่มเติม ของอัตราแลกเปลี่ยนสกุลเงินบาทที่แข็งค่าขึ้นที่อาจจะมีผลกระทบต่อการ

  ดำเนินธุรกิจของบริษัทและมีมาตรการในการลดความเสี่ยง ได้แก่
  การทำสัญญาป้องกันความเสี่ยงด้านอัตราแลกเปลี่ยนอย่างต่อเนื่อง

  2.
  บริษัทมีการดำเนินการเพิ่มเติมในเรื่องการติดตามเหตุการณ์ที่อาจจะมีผลกระทบต่อการดำเนินธุรกิจของบริษัท
  และมีมาตรการในการลด ความเสี่ยง เช่น

1.  เหตุการณ์ที่มีการลอบยิงอาวุธสงครามไปยังถังเก็บน้ำมันเชื้อเพลิงอากาศยานของบริษัท
    ท่อส่งปิโตรเลียมไทย จำกัด (Thappline)
    และถังเก็บน้ำมันเชื้อเพลิงของกรมพลาธิการทหารบก จังหวัดนนทบุรี
    รวมถึงเหตุการณ์ระเบิดตามสถานที่ต่างๆ โดยมีมาตรการในการลดความเสี่ยง เช่น
    การเพิ่มเจ้าหน้าที่รักษาความปลอดภัย การติดตั้ง CCTV เพิ่มเติม
    การติดตั้งผนังกั้นเสียงบริเวณทางยกระดับหน้าคลังน้ำมันดอนเมือง
    และการดำเนินการรักษาความปลอดภัยของคลังน้ำมันตามมาตรการของศูนย์อำนวยการแก้ไขสถานการณ์ฉุกเฉิน
    (ศอฉ.) เป็นต้น

2.  เหตุการณ์จากการเปลี่ยนแปลงสภาพภูมิอากาศซึ่งเป็นประเด็น ความเสี่ยงด้านสิ่งแวดล้อม
    ในมุมมองด้านกระบวนการจัดการภายในของบริษัท โดยมีมาตรการในการลดความเสี่ยง เช่น
    การจัดตั้งคณะทำงานลดภาวะโลกร้อน การจัดทำแผนงาน
    การกำหนดเป้าหมายและมาตรการรณรงค์ในการใช้พลังงานทดแทน เป็นต้น

3.  เหตุการณ์ความผันผวนของอัตราแลกเปลี่ยนสกุลเงินบาทที่แข็งค่าขึ้น
    โดยมีมาตรการในการลดความเสี่ยง ได้แก่
    การเจรจากับลูกค้าบางรายในการเปลี่ยนอัตราค่าบริการเป็นสกุลเงินบาท

  แหล่งที่มา จากคู่มือการวางแผนกลยุทธ์ และการบริหารความเสี่ยง ฝ่ายบริหาร
  คณะกรรมการบริหารความเสี่ยง และคณะกรรมการบริษัท

ส่วนที่ 6 กิจกรรมการควบคุม (Control Activities)

กิจกรรมการควบคุมเป็นกิจกรรมที่มีความสำคัญเพื่อให้บริษัทมั่นใจว่าแนวทางที่ฝ่ายบริหารกำหนดไว้ได้รับการตอบสนองและปฏิบัติตามจากทุกคนในบริษัท
ซึ่งแนวทางดังกล่าว ได้แก่

(1) การกำหนดอำนาจและระดับการอนุมัติรายการเป็นไปอย่างเหมาะสม

(2) มีการแบ่งแยกหน้าที่ที่อาจเอื้อให้เกิดการกระทำที่ทุจริตออกจากกัน

(3) มีการกำหนดขั้นตอน และวิธีการทำธุรกรรมกับผู้ถือหุ้นรายใหญ่ กรรมการ ผู้บริหาร

หรือผู้ที่เกี่ยวข้องกับบุคคลดังกล่าวอย่างเหมาะสม เพื่อป้องกันการถ่ายเทผลประโยชน์

(4) การกำหนดวิธีการเพื่อให้แน่ใจว่า บริษัทได้ปฏิบัติตามกฎหมายและข้อบังคับที่เกี่ยวข้อง

6.1 บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
ไว้อย่างชัดเจนและเป็นลายลักษณ์อักษร ใช่หรือไม่

þ ใช่ r ไม่ใช่

ข้อมูลประกอบ บริษัทมีการกำหนดคู่มืออำนาจการอนุมัติสั่งการ (Manual of Authorities)
และมีการปรับปรุงอย่างสม่ำเสมอ

  แหล่งที่มา จากฝ่ายบริหาร

6.2 บริษัทมีการแบ่งแยกหน้าที่ความรับผิดชอบในงาน 3 ด้านต่อไปนี้ ออกจากกันโดยเด็ดขาด
เพื่อเป็นการตรวจสอบซึ่งกันและกัน ใช่หรือไม่ (1)หน้าที่อนุมัติ (2)หน้าที่บันทึกรายการบัญชี
และข้อมูลสารสนเทศและ(3)หน้าที่ในการดูแลจัดเก็บทรัพย์สิน

þ ใช่ r ไม่ใช่

ข้อมูลประกอบ บริษัทมีการแบ่งแยกหน้าที่ความรับผิดชอบในงาน 3 ด้าน ดังนี้

1.  หน้าที่อนุมัติจะเป็นไปตามคู่มืออำนาจการอนุมัติสั่งการ (Manual of Authorities)

2.  หน้าที่บันทึกรายการบัญชีและข้อมูลสารสนเทศ เช่น หน้าที่ของฝ่ายการเงินและบัญชี
    ฝ่ายทรัพยากรบุคคลและธุรการ รวมทั้ง ฝ่ายพัฒนาธุรกิจและการตลาด เป็นต้น

3.  หน้าที่ในการดูแลจัดเก็บทรัพย์สิน เป็นหน้าที่ของพนักงานทุกคน

  แหล่งที่มา จากฝ่ายบริหาร

6.3 ในกรณีที่บริษัทมีการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว
บริษัทมีมาตรการที่รัดกุมเพื่อติดตามให้การทำธุรกรรมนั้นต้องผ่านขั้นตอนการอนุมัติที่กำหนดใช่หรือไม่

þ ใช่ r ไม่ใช่ r ไม่มีกรณีดังกล่าว

  ข้อมูลประกอบ บริษัทได้มีการจัดทำระเบียบปฏิบัติเรื่องรายการที่เกี่ยวโยงกัน
  เพื่อให้การปฏิบัติสอดคล้องกับข้อกำหนดของสำนักงาน ก.ล.ต.

  เรื่องที่ปรับปรุง/ บริษัทมีการดำเนินการเพิ่มเติมในเรื่องการปฏิบัติตามหลักเกณฑ์ในการทำ

  เพิ่มเติม
  รายการที่เกี่ยวโยงกันตามประกาศคณะกรรมการกำกับตลาดทุนและระเบียบปฏิบัติของบริษัท เช่น

1.  การเช่าที่ดินระหว่างบริษัท เจพี-วัน แอสเซ็ท จำกัด บริษัท ขนส่งน้ำมัน ทางท่อ จำกัด
    และบริษัท ปตท.จำกัด (มหาชน)

2.  การให้บริการระบบรับน้ำมันอากาศยานทางท่อและการให้เช่าระบบรับน้ำมันดีเซลทางท่อระหว่างบริษัทกับบริษัท
    ขนส่งน้ำมันทางท่อ จำกัด เป็นต้น

  แหล่งที่มา จากฝ่ายบริหาร และคณะกรรมการบริษัท

6.4 ในกรณีที่มีการทำธุรกรรมตาม 6.3
การพิจารณาอนุมัติธุรกรรมนั้นได้กระทำโดยผู้ที่ไม่มีส่วนได้เสียในธุรกรรม นั้น เท่านั้น ใช่หรือไม่
þ ใช่ r ไม่ใช่ r ไม่มีกรณีดังกล่าว

  แหล่งที่มา จรรยาบรรณธุรกิจ (Code of Conduct) ฝ่ายบริหาร และคณะกรรมการบริษัท

5.  ในกรณีที่มีการทำธุรกรรมตาม 6.3 การพิจารณาอนุมัติธุรกรรมนั้น
    ได้คำนึงถึงประโยชน์สูงสุดของบริษัทเป็นสำคัญและพิจารณาโดยถือเสมือนเป็นรายการที่กระทำกับบุคคลภายนอก(on
    arms’ length basis) ใช่หรือไม่
    þ ใช่ r ไม่ใช่ r ไม่มีกรณีดังกล่าว

  แหล่งที่มา จากฝ่ายบริหาร และคณะกรรมการบริษัท

6.6 ในกรณีที่ได้มีการอนุมัติธุรกรรมกับผู้ที่เกี่ยวข้องในลักษณะที่มีผลผูกพันบริษัทในระยะยาวไปแล้ว
(เช่น การทำสัญญาซื้อขายสินค้า การให้กู้ยืม การค้ำประกัน)
ได้มีการติดตามให้ปฏิบัติตามเงื่อนไขที่ตกลงกันไว้ตลอดระยะเวลาที่มีผลผูกพันบริษัทหรือไม่ (เช่น
ติดตามการชำระคืนหนี้ตามกำหนดและการทบทวนความเหมาะสมของสัญญา เป็นต้น)

þ ใช่ r ไม่ใช่ r ไม่มีกรณีดังกล่าว

  ข้อมูลประกอบ ได้มีการติดตามให้ปฏิบัติตามเงื่อนไขที่ได้ตกลงกันไว้โดยฝ่ายที่รับผิดชอบ
  และมีส่วนงานบริหารงานตรวจสอบภายในเป็นผู้ตรวจสอบการปฏิบัติตามสัญญาที่มีผลผูกพันต่อบริษัทเป็นประจำทุกปี

  แหล่งที่มา จากฝ่ายบริหาร

6.7 กรณีที่บริษัทมีมาตรการเกี่ยวกับการทำธุรกรรมตาม 6.3 มาตรการดังกล่าวครอบคลุมไปถึง
กรณีที่ผู้ที่เกี่ยวข้องดังกล่าว นำโอกาสหรือประโยชน์ของบริษัทไปใช้เพื่อประโยชน์ส่วนตัวด้วย
ใช่หรือไม่
r ใช่ r ไม่ใช่ þ ไม่มีกรณีดังกล่าว

ข้อมูลประกอบ เนื่องจากลักษณะของธุรกิจเป็นการบริการที่ไม่สามารถเอื้ออำนวยให้นำไปใช้

ประโยชน์ส่วนตัวได้

  แหล่งที่มา จากฝ่ายบริหาร

6.8 ในกรณีที่บริษัทมีเงินลงทุนในบริษัทย่อยหรือบริษัทร่วม บริษัทมีการติดตามดูแลการดำเนินงาน
ของบริษัทย่อยหรือบริษัทร่วมอย่างสม่ำเสมอ
รวมทั้งมีการกำหนดทิศทางให้บุคคลที่บริษัทแต่งตั้งให้เป็นกรรมการหรือผู้บริหารในบริษัทดังกล่าวถือปฏิบัติ
ใช่หรือไม่

þ ใช่ r ไม่ใช่ r ไม่มีกรณีดังกล่าว

  ข้อมูลประกอบ 1. บริษัทมีการจัดทำหลักเกณฑ์การติดตามดูแลการดำเนินงาน
  และการกำหนดทิศทางในการปฏิบัติงานของบริษัทย่อย บริษัทร่วม และบริษัทที่บริษัทถือหุ้น
  รวมทั้งมีการกำหนดทิศทางให้บุคคลที่บริษัทแต่งตั้งไปเป็นกรรมการหรือผู้บริหารถือปฏิบัติ ทั้งนี้
  กำหนดให้มีการรายงานสถานะของบริษัทดังกล่าวให้คณะกรรมการบริษัททุก 6 เดือน

  2. บริษัทมีระบบของการติดตามให้บริษัทย่อยรายงานผลการดำเนินงาน
  ให้ฝ่ายบริหารทราบหรือพิจารณาเป็นประจำทุกเดือน

  3. บริษัทให้ความสำคัญกับบริษัทย่อยเกี่ยวกับระบบการควบคุมภายใน
  โดยส่วนงานบริหารงานตรวจสอบภายในเข้าทำการตรวจสอบและประเมินผลการควบคุมภายในอย่างต่อเนื่องเป็นประจำทุกปี

  แหล่งที่มา จากส่วนงานบริหารงานตรวจสอบภายใน ฝ่ายบริหาร คณะกรรมการตรวจสอบ
  และคณะกรรมการบริษัท

6.9 บริษัทมีมาตรการที่จะติดตามให้การดำเนินงานของบริษัทเป็นไปตามกฎหมายที่เกี่ยวข้องหรือไม่
ทั้งนี้ เพื่อลดความเสี่ยงในการประกอบธุรกิจและรักษาชื่อเสียงของบริษัท

þ มี r ไม่มี

ข้อมูลประกอบ บริษัทมีหน่วยงานในการสอบทานการปฏิบัติงานให้เป็นไปตามกฎหมายที่เกี่ยวข้อง เช่น
แผนกความปลอดภัย ส่วนงานบริหารงานกฎหมายและตลาดหลักทรัพย์ ส่วนงานบริหารระบบคุณภาพ
ส่วนงานบริหารงานตรวจสอบภายใน และคณะกรรมการความปลอดภัย อาชีวอนามัย
และสภาพแวดล้อมในการทำงาน

  เรื่องที่ปรับปรุง/ บริษัทมีการดำเนินการเพิ่มเติมในเรื่องการเตรียมความพร้อมทางด้านบุคลากร

  เพิ่มเติม และระบบการจัดการข้อมูลในการรองรับการนำมาตรฐานการบัญชีระหว่างประเทศ
  (International Financial Reporting Standard : IFRS) มาใช้ในปี 2554
  โดยมีการว่าจ้างที่ปรึกษาที่มีความเชี่ยวชาญ การจัดตั้งคณะทำงาน การดำเนินการตามแผนงาน
  และการฝึกอบรมหน่วยงานต่างๆภายในบริษัท

  แหล่งที่มา จากฝ่ายบริหาร

6.10 ในกรณีที่บริษัทเคยมีการกระทำที่ฝ่าฝืนกฎหมาย บริษัทมีมาตรการแก้ไขและป้องกันมิให้เกิด
การกระทำในลักษณะนั้นอีก หรือไม่

r มี r ไม่มี þ ไม่มีกรณีดังกล่าว

แหล่งที่มา จากฝ่ายบริหาร

6.11 บริษัทมีการติดตามว่าหน่วยงานต่าง ๆ ได้ปฏิบัติตามแผนการบริหารความเสี่ยงที่กำหนดไว้
ใช่หรือไม่

þ ใช่ r ไม่ใช่

  ข้อมูลประกอบ บริษัทมีหน่วยงานที่ทำหน้าที่ในการติดตามหน่วยงานต่าง ๆ
  ให้ปฏิบัติตามแผนการบริหารความเสี่ยงที่กำหนดไว้เป็นรายไตรมาส คือ

1.  แผนกบริหารความเสี่ยงและแผนกลยุทธ์ โดยรายงานตรงต่อกรรมการผู้จัดการ
    และดำเนินการรวบรวมความเสี่ยงทั้งหมดในบริษัทเพื่อจัดทำเป็นรายงานให้แก่ฝ่ายบริหาร
    และคณะกรรมการบริหารความเสี่ยง นอกจากนี้
    คณะกรรมการบริหารความเสี่ยงยังได้ทำการสอบทานระบบการบริหารความเสี่ยง
    และนำเสนอคณะกรรมการตรวจสอบ คณะกรรมการบริษัท เป็นรายไตรมาส

2.  ส่วนงานบริหารงานตรวจสอบภายใน โดยรายงานตรงต่อคณะกรรมการตรวจสอบ
    และรายงานผลการปฏิบัติงานต่อกรรมการผู้จัดการ
    รวมทั้งดำเนินการตรวจสอบการปฏิบัติตามกระบวนการบริหารความเสี่ยง
    เพื่อจัดทำเป็นรายงานให้แก่กรรมการผู้จัดการ และคณะกรรมการตรวจสอบ นอกจากนี้
    คณะกรรมการตรวจสอบ ยังได้ทำการสอบทานระบบการบริหารความเสี่ยง
    และนำเสนอคณะกรรมการบริษัทเป็นรายไตรมาส

  แหล่งที่มา จากคู่มือการวางแผนกลยุทธ์และการบริหารความเสี่ยง
  และกฎบัตรงานตรวจสอบภายใน

ส่วนที่ 7 สารสนเทศและการสื่อสาร (Information and Communication )

หลักการประการหนึ่งของการปฏิบัติหน้าที่ด้วยความระมัดระวังไม่ว่าจะเป็นสำหรับกรรมการ

ผู้บริหาร ผู้ถือหุ้น หรือผู้ที่เกี่ยวข้อง ก็คือ การตัดสินใจบนพื้นฐานที่มีข้อมูลที่มีคุณภาพและเพียงพอต่อ

การตัดสินใจ ไม่ว่าจะเป็นข้อมูลทางการเงินหรือข้อมูลอื่น ดังนั้น
การสื่อสารข้อมูลดังกล่าวไปยังผู้ที่เกี่ยวข้องจึงเป็นสิ่งจำเป็นอย่างยิ่งและเป็นสิ่งที่จะช่วยให้เกิดความมีประสิทธิผลของระบบการควบคุมภายใน

ข้อมูลที่มีคุณภาพควรมีคุณสมบัติดังนี้

(1) มีเนื้อหาที่จำเป็นเพียงพอต่อการตัดสินใจ

(2) มีความถูกต้องสมบูรณ์

(3) มีความเป็นปัจจุบัน

(4) มีรูปแบบที่เข้าใจง่าย

(5) มีการจัดเก็บที่ดี

    1.  ในการเสนอเรื่องให้คณะกรรมการพิจารณา บริษัทได้จัดให้มีข้อมูลที่สำคัญต่าง ๆ
        อย่างเพียงพอเพื่อให้คณะกรรมการใช้ประกอบการตัดสินใจ ใช่หรือไม่ (ข้อมูลที่สำคัญต่าง
        ๆ ได้แก่ รายละเอียดของเรื่องที่เสนอให้พิจารณา เหตุผล ผลกระทบต่อบริษัท
        ทางเลือกต่าง ๆ เป็นต้น)

þ ใช่ r ไม่ใช่

  ข้อมูลประกอบ 1. บริษัทมีการจัดทำเอกสารประกอบการประชุม
  ซึ่งระบุข้อมูลที่สำคัญต่างๆให้คณะกรรมการบริษัท พิจารณาก่อนการประชุมทุกครั้ง

2. บริษัท มีการประเมินประสิทธิภาพการประชุมคณะกรรมการบริษัททุกครั้งที่มีการประชุม

  แหล่งที่มา จากฝ่ายบริหาร

7.2
กรรมการบริษัทได้รับหนังสือนัดประชุมหรือเอกสารประกอบการประชุมที่ระบุข้อมูลที่จำเป็นและเพียงพอต่อการพิจารณาก่อนการประชุม
อย่างน้อยภายในระยะเวลาขั้นต่ำตามที่กฎหมายกำหนด ใช่หรือไม่

þ ใช่ ได้รับก่อนวันประชุมไม่น้อยกว่า…7…วัน r ไม่ใช่

  แหล่งที่มา จากฝ่ายบริหาร

3.  รายงานการประชุมกรรมการ
    มีรายละเอียดตามควรที่ทำให้ผู้ถือหุ้นสามารถตรวจสอบความเหมาะสมในการปฏิบัติหน้าที่ของกรรมการได้หรือไม่
    เช่น ได้มีการบันทึกข้อซักถามของกรรมการ
    ความเห็นหรือข้อสังเกตของกรรมการในเรื่องที่พิจารณา
    ความเห็นของกรรมการรายที่ไม่เห็นด้วยกับเรื่องที่เสนอพร้อมเหตุผล เป็นต้น

þ ใช่ r ไม่ใช่

  แหล่งที่มา จากฝ่ายบริหาร

7.4 บริษัทจัดเก็บเอกสารประกอบการบันทึกบัญชีและบัญชีต่าง ๆ
ไว้ครบถ้วนเป็นหมวดหมู่และไม่เคยได้รับแจ้งจากผู้สอบบัญชีว่ามีข้อบกพร่องในเรื่องนี้
หรือเคยได้รับแจ้งแต่ได้แก้ไขข้อบกพร่องนั้นอย่างครบถ้วนแล้ว ใช่หรือไม่

þ ใช่ r ไม่ใช่

  แหล่งที่มา จากฝ่ายบริหาร

5.  คณะกรรมการได้พิจารณาแล้วใช่หรือไม่ว่า ฝ่ายบริหารได้ใช้นโยบายบัญชีตามหลักการบัญชีที่
    รับรองทั่วไปและเหมาะสมกับลักษณะธุรกิจของบริษัท
    โดยไม่เลือกใช้นโยบายบัญชีที่ทำให้บริษัทแสดงผลประกอบการที่คลาดเคลื่อนจากความเป็นจริง

þ ใช่ r ไม่ใช่

  แหล่งที่มา จากฝ่ายบริหาร และผู้สอบบัญชี

7.6 บริษัทได้แจ้งให้พนักงานทุกคนที่เกี่ยวข้องรับทราบและปฏิบัติตามนโยบาย กฎระเบียบ
และมาตรการบริหารความเสี่ยงที่กำหนดไว้ ใช่หรือไม่

þ ใช่ r ไม่ใช่

  ข้อมูลประกอบ บริษัท ได้มีการดำเนินการในเรื่องดังนี้

1.  มีช่องทางการสื่อสารให้พนักงานทุกคนที่เกี่ยวข้องรับทราบ และปฏิบัติตาม โดยแบ่งออกเป็น 2
    ส่วน คือ

  1.1 การสื่อสารภายในบริษัท เช่น การใช้จดหมายอิเล็กทรอนิคส์ (Electronic Mail :
  e-mail) การเผยแพร่ข้อมูลผ่านระบบการจัดการเอกสารทางอิเล็คทรอนิคส์ (Electronic
  Document Management : E-Doc.) เช่น นโยบาย คำสั่ง ประกาศ อำนาจการอนุมัติสั่งการ
  กฎระเบียบ รายงานการประชุม และระบบการให้บริการต่างๆ เป็นต้น
  และระบบบริหารข้อมูลโดยพนักงาน (Employee Self Service System : ESS) เช่น
  ข้อมูลการทำงาน การลา และการทำงานล่วงเวลาของพนักงาน รายงานเพื่อการบริหาร
  และระบบการให้บริการต่างๆที่เกี่ยวกับพนักงาน เป็นต้น
  รวมถึงบทความเกี่ยวกับจรรยาบรรณธุรกิจและการบริหารความเสี่ยงผ่านวารสาร Uplift
  และการจัดทำรายงานที่สำคัญติดประกาศบริษัท

  1.2 การสื่อสารภายนอกบริษัท เช่น การเผยแพร่ข้อมูล วิสัยทัศน์ พันธกิจ ค่านิยมองค์การ
  โครงสร้างองค์กร นโยบายบรรษัทภิบาล จรรยาบรรณธุรกิจ ข้อมูลสำหรับผู้ถือหุ้น
  และการบริหารความเสี่ยง เป็นต้น ผ่าน Website www.bafsthai.com
  และจัดให้มีแผนกลงทุนสัมพันธ์
  เพื่อเป็นช่องทางการสื่อสารระหว่างบริษัทกับนักลงทุนและหน่วยงานภายนอก

  2. มีช่องทางการสื่อสารระหว่างบริษัทกับบริษัทย่อย เช่น การใช้ e-mail เป็นต้น

  เรื่องที่ปรับปรุง/ บริษัทมีการดำเนินการเพิ่มเติมในเรื่องดังนี้

  เพิ่มเติม 1. จัดให้มีกิจกรรมส่งเสริมความสัมพันธ์อันดีภายในและภายนอกองค์การ (Customer
  Relationship Management : CRM) เช่น การจัดกิจกรรม Happy hours
  และการเผยแพร่ข้อมูลของบริษัทผ่านเครือข่ายสังคมออนไลน์ (Social Network :
  Facebook) เป็นต้น

2.  มีการพัฒนารูปแบบรายงานการให้บริการข้อมูลผ่าน Web-site กับลูกค้า Airline
    เพื่อดำเนินการตามแผนควบคุมความเสี่ยง

3.  มีการกำหนด Service Signature เพื่อดำเนินการตามแผนกลยุทธ์ทางการตลาด

  แหล่งที่มา จากฝ่ายบริหาร

ส่วนที่ 8 การติดตามผล (Monitoring)

การที่บริษัทจะดำเนินงานได้อย่างมีประสิทธิภาพและประสิทธิผล บริษัทควรต้องติดตาม

อย่างสม่ำเสมอว่า มีการปฏิบัติตามเป้าหมายที่วางไว้
ระบบการควบคุมภายในยังดำเนินอยู่อย่างต่อเนื่อง
และมีการปรับปรุงแก้ไขให้สอดคล้องกับสถานการณ์ที่เปลี่ยนแปลงไป รวมทั้งข้อบกพร่องต่าง ๆ
ได้รับการแก้ไขอย่างทันท่วงที

8.1 กรณีที่บริษัทมีการกำหนดเป้าหมายการดำเนินธุรกิจ คณะกรรมการได้เปรียบเทียบผลการ
ดำเนินงานของฝ่ายบริหารว่าเป็นไปตามเป้าหมายการดำเนินธุรกิจที่กำหนดไว้ ใช่หรือไม่

þ ใช่ r ไม่ใช่ r ไม่มีกรณีดังกล่าว

ข้อมูลประกอบ 1. ฝ่ายบริหารมีการรายงานการดำเนินงานของบริษัทเป็นรายไตรมาส
และของบริษัทย่อยทุก 6 เดือนต่อคณะกรรมการบริษัท

2. คณะกรรมการบริษัท และคณะกรรมการตรวจสอบ
มีการประเมินผลตนเองและทั้งคณะเป็นประจำทุกปี ทั้งนี้ เพื่อให้กรรมการสามารถประเมินบทบาท
ความมีประสิทธิผลในการบริหารงาน และการกำกับดูแลกิจการทั้งของตนเองในฐานะกรรมการ
และของคณะกรรมการทั้งคณะโดยรวม
อันจะเป็นแนวทางในการปรับปรุงการดำเนินงานของคณะกรรมการให้ดียิ่งขึ้น
อีกทั้งยังเป็นการเปิดโอกาสให้คณะกรรมการร่วมกันพิจารณาถึงปัญหาจากการดำเนินงานที่ผ่านมา

  3. มีการนำระบบดัชนีชี้วัด (Key Performance Indicators : KPIs)
  มาใช้ในการติดตามผล และรายงานผลการดำเนินงานตามแผนกลยุทธ์ต่อคณะกรรมการบริษัททุก 6
  เดือน เพื่อให้มั่นใจว่าได้มีการปฏิบัติบรรลุเป้าหมายและวัตถุประสงค์ของบริษัท

  เรื่องที่ปรับปรุง/ บริษัทมีการดำเนินการเพิ่มเติมในเรื่อง การประเมินผลคณะกรรมการชุดย่อย

  เพิ่มเติม เช่น คณะกรรมการบริหารความเสี่ยง และคณะกรรมการกำหนดค่าตอบแทน
  เพื่อวัดความมีประสิทธิผลในการปฏิบัติงานของคณะกรรมการชุดย่อย

  แหล่งที่มา จากฝ่ายบริหาร และคณะกรรมการบริษัท

8.2 กรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
บริษัทได้ดำเนินการแก้ไขภายในระยะเวลาที่เหมาะสม ใช่หรือไม่

þ ใช่ r ไม่ใช่ r ไม่มีกรณีดังกล่าว

  แหล่งที่มา จากฝ่ายบริหาร และคณะกรรมการบริษัท

8.3
บริษัทจัดให้มีการตรวจสอบการปฏิบัติตามระบบการควบคุมภายในที่วางไว้อย่างสม่ำเสมอใช่หรือไม่
þ ใช่ r ไม่ใช่

ข้อมูลประกอบ บริษัทได้จัดให้มีส่วนงานบริหารงานตรวจสอบภายใน
โดยมีความเป็นอิสระในการปฏิบัติงาน และมีการจัดทำแผนการตรวจสอบประจำปีตามแนว
ความเสี่ยง (Risk-based Audit Plan) รวมทั้ง มีการตรวจประเมินระบบการควบคุมภายใน
และการบริหารความเสี่ยงของบริษัทและบริษัทย่อยเป็นประจำทุกปี

แหล่งที่มา จากส่วนงานบริหารงานตรวจสอบภายใน ฝ่ายบริหาร และคณะกรรมการตรวจสอบ

4.  กรณีที่บริษัทมีการตรวจสอบภายใน บริษัทได้กำหนดให้การรายงานผลการตรวจสอบต้องรายงาน
    ตรงต่อคณะกรรมการหรือคณะกรรมการตรวจสอบ
    เพื่อให้ผู้ตรวจสอบภายในสามารถปฏิบัติงานได้อย่างอิสระและเสนอรายงานผลการตรวจสอบได้อย่างตรงไปตรงมา
    ใช่หรือไม่

þ ใช่ r ไม่ใช่ r ไม่มีกรณีดังกล่าว

  แหล่งที่มา จากคณะกรรมการตรวจสอบ

8.5 เมื่อมีการตรวจพบข้อบกพร่องที่เป็นสาระสำคัญ
ได้มีการรายงานต่อคณะกรรมการบริษัท/คณะกรรมการตรวจสอบ
เพื่อพิจารณาสั่งการแก้ไขภายในระยะเวลาอันควร ใช่หรือไม่

þ ใช่ r ไม่ใช่ r ไม่มีกรณีดังกล่าว

  ข้อมูลประกอบ
  มีการกำหนดให้นำรายงานการตรวจสอบเสนอในการประชุมคณะกรรมการตรวจสอบทุกครั้ง
  และหากตรวจพบข้อบกพร่องที่เป็นสาระสำคัญ
  คณะกรรมการตรวจสอบจะรายงานผลต่อคณะกรรมการบริษัท

  แหล่งที่มา จากคณะกรรมการตรวจสอบ

6.  บริษัทต้องรายงานความคืบหน้าในการปรับปรุงข้อบกพร่องต่อคณะกรรมการบริษัท/คณะกรรมการตรวจสอบ
    ใช่หรือไม่

þ ใช่ r ไม่ใช่

ข้อมูลประกอบ ในการประชุมคณะกรรมการบริษัท / คณะกรรมการตรวจสอบ
มีวาระของการติดตามการดำเนินการหรือเรื่องสืบเนื่อง

  แหล่งที่มา จากส่วนงานบริหารงานตรวจสอบภายใน ฝ่ายบริหาร คณะกรรมการตรวจสอบ
  และคณะกรรมการบริษัท

8.7 บริษัทมีนโยบายให้ฝ่ายบริหารต้องรายงานต่อคณะกรรมการบริษัทโดยพลัน ในกรณีที่เกิด
เหตุการณ์ทุจริต หรือสงสัยว่ามีเหตุการณ์ทุจริต มีการปฏิบัติที่ฝ่าฝืนกฎหมาย
และมีการกระทำที่ผิดปกติอื่น ซึ่งอาจกระทบต่อชื่อเสียงและฐานะการเงินของบริษัทอย่างมีนัยสำคัญ
หรือไม่

þ มี r ไม่มี r ไม่มีกรณีดังกล่าว

  แหล่งที่มา จาก ฝ่ายบริหาร และคณะกรรมการตรวจสอบ